Muzium Koinusan Islam Malaysia

Muzium Koinusan Islam Malaysia (Boros Melayu: Muzium Kesenian Islam Malaysia) nopo nga iso muzium i poinladsong id Kuala Lumpur, Malaysia. Noukaban iti antakan di 12 Momuhau 1998. Muzium diti nopo nga muzium koinusan Islam di bobos tagayo id Asia Kabaatan Kosilahon miampai lobi ko turu noribu artifak mantad pogun Islam. Signifikan Mogiigion Islam bobos agayo id pomogunon nopo nga mogiigion id Nusantara, i kingaran do Indonesia/Melayu montok sampapas do kabaatan Maritim Asia Kabaatan Kosilahon. Longkod pogun Malaysia, Kuala Lumpur, nopo nga papaladsong do muzium Koinusan Islam bobos tagayo id Asia Kabaatan Kosilahon. Sundung pia tadauwulan di otolinahas montok kopohimaganan do mogiigion Islam id semenanjung Tanah Melayu nopo nga apagon do ilo'on; kopointutunan kokomoi ugama diti nopo ga narahung do wawayaan dudumagang di atangkangau kopio id pialatan do Rahat China om nogi Rahat Hindi. Koubasan nopo nga okito id sampaping do bodilan Inus Islam, gama do koubasanan visul songkinoyonon di agaras, tongosarjana nopo nga kitua pomusarahan do norikot no timpu kumaa Indonesia om pointongkop do Nusantara "owiton kumaa wacana toponsol Inus Islam". Gama nogi do kinorikoton do Islam id kinoyonon diti, nokotoguang o sajarawan inus montok montakrif do inus visual Islam di dominan, hinonggo jalinan inus visual Islam nopo nga i pointopot o gatang estetika miampai kotumbayaan suai id kinoyonon diti, i kaanu mamagon do pokomoyon di poinggirot. Kopokitanan Muzium nopo nga winonsoi miampai hopod om duo galeri, miampai duo simbau. Simbau koiso nopo nga galeri montok do Inus Winonsoi, Al-Quran om Manuskrip suai, om monikid iso nopo nga montok inus India, China om nogi Semenanjung Tanah Melayu. Galeri walai simbou koduo nopo nga montok do sanjata om pongumolig, Tekstil, Kakamot Ponginlumis om taparak, miampai noolu tolu galeri montok winonsoi inus tumanud do kategori pomonsoi - Logam, Kayu om Seramik. Otutunan nogi o muzium diti miampai koleksi kakamot kaca Islam nokodori. Popoopi nogi o muzium diti do koumatan pondidikan, ponoriukan om ponondulian di agayo. Iso nopo kopokitanan di poingkakal om otutunan kopio nopo nga "Bilik Uthmaniyyah" abad kohopod om siam i winonsoi kawagu. Konservatir momoguno do data i naanu mantad do ponginwoguan bilik diti montok pisokodungan miampai tambalut pakalaja sompomogunan, momoruhang do pibarasan di lobi alaab kokomoi ponondulian inus winonsoi vernakular Islam, om montok mamagayat rahi ginumuan kokomoi do bagas kumaa "kay di nasaat id iklim tropika miagal do Asia Kabaatan Kosilahon". Inus winonsoi Boogian labus do bangunan nopo nga soginayo 30,000 meter persegi i pinokomoi do garis olidang om laang pamansayan abad ko-21, nga kohompit nogi piipiro butiran inus winonsoi Islam koubasanan i popoimbulai do pormukaan. Butiran dii nopo nga miagal do kubah kijubin kiwarana obulou otomou-tomou i popokito do estetika tekstil om poposiliu do bongunan diti sabaagi ponokotanda ikonik id latar tawan Kuala Lumpur. Suai ko' iri, wayaan sumuang nogi nga poposorou do songulun Iwan, i ninlumisan do jubin Iran, maya estetika galam permaidani, i popohompit do posorili om mooboros kumaa mogiigintong maya do kopogiisaan do panandatan-panandatan Al-Quran. Gaa om pongiktirafan Koumatan sakayon Milo rikoton o muzium diti miampai mamanau kumaa id kotonobon do stesen koritapui Kuala Lumpur. Intangai nogi Katayadan do muzium id Malaysia Sukuon Sastara Curatorial Department (2002). Islamic Arts Museum Malaysia. Kuala Lumpur: Islamic Arts Museum Malaysia. pp. 280 pages. ISBN 978-9834084509. Lenzi, Iola (2004). Museums of Southeast Asia. Singapore: Archipelago Press. p. 200. ISBN 981-4068-96-9. Noputan labus Official Site Tourism Malaysia - Islamic Arts Museum Islamic Arts Museum (Muzium Kesenian Islam)